b'\n_START_ARTICLE_\n6. domobranska poljska topni\xc4\x8dka pukovnija\n_START_SECTION_\nPovijest\n_START_PARAGRAPH_\nOsnovana je 1914. iz 7. i 8. topni\xc4\x8dkog sklopa (Feldkanonen Division), osnovanih 1912.\n_START_SECTION_\nPrvi svjetski rat\n_START_PARAGRAPH_\nZapovjednik pukovnije 1914. bio je potpukovnik Rudolf Sekuli\xc4\x87. Iste godine (sa sva svoja 4 eskadrona), zajedno s 37. poljsko-topni\xc4\x8dkom pukovnijom, uklju\xc4\x8dena je u 42. poljsko-topni\xc4\x8dku brigadu pod zapovjedni\xc5\xa1tvom pukovnika Friedricha Neumanna. 42. brigada je u\xc5\xa1la u sastav 42. domobranske pje\xc5\xa1a\xc4\x8dke "Vra\xc5\xbeje" divizije, koja je s 5. armijom poslana u Srbiju._NEWLINE_42. divizija je bila pod zapovjedni\xc5\xa1tvom general-pukovnika Stjepana Sarkoti\xc4\x87a. To je jedna od najpoznatijih vojnih postrojba hrvatske ratne pro\xc5\xa1losti. Svoj ratni put po\xc4\x8dela je na srbijanskom rati\xc5\xa1tu, u Srijemu, kao dio snaga prvog udara. Kasnije sudjeluje u bitkama na Ceru i Kolubari, a zatim je upu\xc4\x87ena u Galiciju. Po\xc4\x8detkom 1918. godine bila je preba\xc4\x8dena na talijansko rati\xc5\xa1te, gdje ostaje do kraja rata.\n_START_SECTION_\nOsloba\xc4\x91anje Me\xc4\x91imurja\n_START_PARAGRAPH_\nU prosincu 1918., \xc4\x8dasnici i domobrani sad ve\xc4\x87 biv\xc5\xa1e 6. topni\xc4\x8dke pukovnije sudjelovali su u osloba\xc4\x91anju Me\xc4\x91imurja od ma\xc4\x91arske okupacije. Hrvatskim snagama pridru\xc5\xbeile su se dvije bitnice poljskog topni\xc5\xa1tva i 2 bitnice te\xc5\xa1kog topni\xc5\xa1tva.\n_START_SECTION_\nRaspu\xc5\xa1tanje\n_START_PARAGRAPH_\nStvaranjem Dr\xc5\xbeave Slovenaca, Hrvata i Srba pokrenut je krajem 1918. proces demobilizacije u kojem je raspu\xc5\xa1teno Hrvatsko domobranstvo. Raspu\xc5\xa1tanje domobranstva po\xc4\x8delo je u studenome 1918. i nastavilo se u prvim mjesecima 1919. Po\xc4\x8detkom sije\xc4\x8dnja 1919. nare\xc4\x91eno je ukidanje domobranskih pukovnija (kao i onih iz zajedni\xc4\x8dke austro-ugarske vojske).'